钦定古今图书集成/明伦汇编/官常典/第648卷 > 余宽
## 钦定古今图书集成/明伦汇编/官常典/第648卷 > 余宽

按《赣州府志》：“宽字仲仁，赣县人。永乐十八年庚子，以
乡荐授浙江金华知县。景泰初，复除福建沙县。时因
邓茂七之乱，邑遭屠烬，百里尽为榛莽。宽至，无屋可
居，风餐露宿，日焦劳于荆棘髑髅中。抚恤疮痍，招集
流徙，重建公署，收揜枯骸。镇守刑部侍郎薛希琏一
切倚赖之，宽亦殚思竭力，为之经营料理，已而民疗”
渐舒，流亡渐反，闾井旧观粗复，父子妻孥始得保聚
乡土。而宽以劳瘁卒于官，所谓“以死勤事”者。百姓悲
号，如丧考妣。见祠邑之《名宦》。